ai4bharat/Pralekha huggingface dataset:
યુવા બાબતો અને રમત મંત્રાલય
રમતગમત મંત્રાલય આગામી મીટ માટે ભારતીય તરવૈયા સાજન પ્રકાશ, શ્રીહરિ નટરાજ, માના પટેલ અને કેનિશા ગુપ્તાને નાણાકીય સહાય પૂરી પાડી
ભારતીય તરવૈયાઓને કેન્દ્રીય રમતગમત મંત્રાલયની ટાર્ગેટ ઓલિમ્પિક પોડિયમ સ્કીમ  અને વાર્ષિક કેલેન્ડર ફોર ટ્રેનિંગ એન્ડ કોમ્પિટિશન  યોજના દ્વારા આ વર્ષે વિવિધ સ્પર્ધાઓમાં ભાગ લેવા માટે નાણાકીય સહાય મંજૂર કરવામાં આવી છે. મિશન ઓલિમ્પિક સેલ ની મંજૂરી પછી, સહાય સાજન પ્રકાશ, શ્રીહરિ નટરાજ, માના પટેલ અને કેનિશા ગુપ્તાને મોકલવામાં આવી છે. જ્યારે સાજન અને શ્રીહરિ હાલમાં TOPS કોર જૂથનો ભાગ છે, જ્યારે માના અને કેનિશા TOPS વિકાસ જૂથમાંથી છે.
ટોક્યો ઓલિમ્પિકમાં ભાગ લેનાર સાજનને તાલીમ પરના ખર્ચ તેમજ બહુવિધ સ્પર્ધાઓ અને તાલીમ શિબિરોમાં ભાગ લેવા માટે રૂ. 15.1 લાખ ની રકમ ક્લિયર કરવામાં આવી છે.
તે મે મહિનામાં મોનાકો, બાર્સેલોના અને કેનેટમાં ત્રણ મેર નોસ્ટ્રમ ઇવેન્ટમાં ભાગ લેતા પહેલા એપ્રિલના મધ્યમાં ડેનિશ ઓપન, ડેનમાર્કમાં ભાગ લેશે. ત્યારપછી સાજન જૂન અને જુલાઈ વચ્ચે સ્પેનના સિએરા નેવાડા ટ્રેનિંગ સેન્ટરમાં હાઈ-એલ્ટિટ્યુડ ટ્રેનિંગ કેમ્પમાં ભાગ લેશે.
સાજને દુબઈ ખાતેના તેના પ્રશિક્ષણ આધાર પરથી સ્પોર્ટ્સ ઓથોરિટી ઓફ ઈન્ડિયાને જણાવ્યું હતું કે, “અમે બિગ ટુ મીટમાં મોટી સિદ્ધિ મેળવવા તરફ ધ્યાન કેન્દ્રિત કર્યું છે. કોમનવેલ્થ ગેમ્સ અને એશિયન ગેમ્સ પહેલા એપ્રિલ, મે અને જૂનમાં અમારી કેટલીક ક્વોલિફાઇંગ મીટ છે. આ બેઠકો અમારા માટે તૈયારીની સ્પર્ધાઓ તરીકે કામ કરશે કે અમે યોગ્ય સમયે ક્યાં ટોચ પર પહોંચીએ છીએ.”
શ્રીહરિ નટરાજ, જેમણે ટોક્યો 2020માં પણ સ્પર્ધા કરી હતી, તેને સ્થાનિક તાલીમ અને બહુવિધ સ્પર્ધાઓમાં ભાગ લેવા માટેના ખર્ચ માટે રૂ. 22.02 લાખની સહાય મંજૂર કરવામાં આવી છે. નાણાકીય સહાયમાં તેમના અંગત કોચ અને ફિઝિયોથેરાપિસ્ટના ખર્ચનો પણ સમાવેશ થાય છે. શ્રી હરિ 31 માર્ચથી શરૂ થનારી ફ્રેન્ચ ઓપન સ્વિમિંગ ચેમ્પિયનશિપમાં ભાગ લેશે અને 18 થી 23 મે સુધી નિર્ધારિત મેરે નોસ્ટ્રમમાં ભાગ લેશે.
ટોક્યો ઓલિમ્પિયન માના પટેલ અને યુવા કેનિશા ગુપ્તા, તે દરમિયાન, ફ્રેન્ચ ઓપન સ્વિમિંગ ચેમ્પિયનશિપમાં ભાગ લેવા માટે પ્રત્યેકને રૂ. 3.89 લાખ મંજૂર કરવામાં આવ્યા છે, જે જૂનમાં બુડાપેસ્ટમાં સ્વિમિંગ વર્લ્ડ ચેમ્પિયનશિપ માટે ક્વોલિફિકેશન ઇવેન્ટ તરીકે પણ કામ કરે છે.
કેન્દ્ર સરકાર દ્વારા પૂરી પાડવામાં આવેલ સહાય અંગે બોલતા, સાજને કહ્યું, “આ એક મોટો આધાર છે અને હવે, એક તક છે જે અમને વિશ્વ ધોરણ સાથે મેચ કરવામાં મદદ કરશે. માના, શ્રી હરિ, કેનિશા અને અન્ય લોકોને તેમના ક્ષેત્રમાં સતત અને વધુ મેળવવા માટેની આશા જોઈને મને પણ ખૂબ ગર્વ થાય છે.”
SD/GP/MR
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 201
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 79.74 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 5.34 કરોડથી વધુ ડોઝ ઉપલબ્ધ છે અને હજુ 33 લાખથી વધુ ડોઝ આપવાના બાકી છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
79,74,26,335
|
|
આપવાના બાકી
|
|
33,00,000
|
|
બાકી ઉપલબ્ધ
|
|
5,34,54,640
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 79.74 કરોડ  થી વધુ રસી પૂરી પાડી છે અને હજુ 33 લાખથી  વધુ ડોઝ આપવાના બાકી છે
કોવિડ-19 રસીના 5.34 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
(Visitor Counter : 187
મંત્રીમંડળ
મંત્રીમંડળે ભારત અને બ્રુનેઇ દારુસલેમ વચ્ચે સેટેલાઈટ અને પ્રક્ષેપણ યાન માટે ટેલિમેટ્રી ટ્રેકિંગ અને ટેલિકમાન્ડ સ્ટેશનના કાર્યાન્વયનમાં સહયોગ તેમજ અવકાશ સંશોધન, વિજ્ઞાન અને એપ્લીકેશનના ક્ષેત્રમાં સહયોગ પરના સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રી મંડળની બેઠકે ભારત અને બ્રુનેઇ દારુસલેમ વચ્ચે સેટેલાઈટ અને પ્રક્ષપણ યાન માટે ટેલિમેટ્રી ટ્રેકિંગ અને ટેલિ કમાન્ડ સ્ટેશનના કાર્યાન્વયનમાં સહયોગ તેમજ અવકાશ, સંશોધન, વિજ્ઞાન અને એપ્લીકેશનના ક્ષેત્રમાં સહયોગ સાધવા માટેના સમજૂતી કરારોને મંજૂરી આપી હતી. આ સમજૂતી કરારો પર 19 જુલાઈ 2018ના રોજ નવી દિલ્હી ખાતે હસ્તાક્ષર કરવામાં આવ્યા હતા.
ફાયદાઓ:
આ સમજૂતી કરારો ભારતને તેના પ્રક્ષેપણ યાન અને સેટેલાઈટ મિશનને સહાય કરવા માટે બનાવવામાં આવેલા તેના ગ્રાઉન્ડ સ્ટેશનના સંચાલન, જાળવણી અને વધુ સજ્જ કરવા માટે સક્ષમ બનાવશે. તે ભારતને બ્રુનેઇ દારુસલેમના વિદ્યાર્થીઓ અને અધિકારીઓને અવકાશ ટેકનોલોજી એપ્લીકેશન પર તેમને આપવામાં આવતી તાલીમના માધ્યમથી અવકાશને લગતી પ્રવૃત્તિઓમાં તેના અનુભવ અને તજજ્ઞતાને વહેંચવામાં પણ મદદ કરશે.
આ એમઓયુના માધ્યમથી બ્રુનેઇ દારુસલેમ સાથેનો સહયોગ ભારતના પ્રક્ષેપણ યાન અને સેટેલાઈટ મિશનને મદદરૂપ થવા માટે ભારતીય ગ્રાઉન્ડ સ્ટેશનના સંચાલન, જાળવણી અને વધુ સજ્જ કરવા તરફ પણ દોરી જશે. આ પ્રકારે દેશના તમામ વર્ગો અને પ્રદેશોને ફાયદો થશે.
આ સમજૂતી કરારો ગ્રાઉન્ડ સ્ટેશનના સંચાલનમાં નવી સંશોધનાત્મક પ્રવૃતિઓ વધારવા માટે અને અવકાશ ટેકનોલોજી એપ્લીકેશનમાં તાલીમ આપવા માટે પ્રોત્સાહન પૂરું પાડશે.
RP
(Visitor Counter : 121
પ્રધાનમંત્રીનું કાર્યાલય
પ્રધાનમંત્રીએ સાઉદી અરબમાં પર્યાવરણ, જળ અને કૃષિ મંત્રી સાથે મુલાકાત કરી
પ્રધાનમંત્રી શ્રી નરેન્દ્ર મોદીએ સાઉદી અરબના પર્યાવરણ, જળ અને કૃષિ મંત્રી શ્રી અબ્દુલ રહેમાન અલ-ફજલી સાથે મુલાકાત કરી હતી. પ્રધાનમંત્રીએ જણાવ્યું હતું કે, પર્યાવરણ, જળ અને કૃષિ એવા ક્ષેત્રો છે જેમાં પારસ્પરિક સહકારની અપાર સંભાવનાઓ રહેલી છે. તેમણે ઉમેર્યું હતું કે, આપણે આપણા પર્યાવરણને વધુ સારું બનાવવા અને જળસ્રોતોના અસરકારક રીતે સંવર્ધન માટે અમે સાથે મળીને કામ કરવા માટે પ્રતિબદ્ધ છીએ.
DK/DS/RP
(Visitor Counter : 83
ઉપરાષ્ટ્રપતિ સચિવાલય
કોવિડ-19 માટે ખોટી માહિતીના વાયરસને તાત્કાલિક તપાસો: ઉપરાષ્ટ્રપતિ
અંધશ્રદ્ધા અને અફવાઓ નોવેલ કોરોનાવાયરસ સામેની આપણી લડાઈને નબળી ન પાડી શકવી જોઈએ: ઉપરાષ્ટ્રપતિ
તમામ ધાર્મિક સમુદાયોએ આ વાત સમજવી જોઇએ કે સોશિયલ ડિસ્ટન્સિંગને હળવાશથી ન લઈ શકાય: ઉપરાષ્ટ્રપતિ
ઉપરાષ્ટ્રપતિએ કોઈ પણ સમુદાયો માટે આધાર વિનાનો કોઈ પૂર્વાગ્રહ ન રાખવા માટે અપીલ કરી
મોખરે રહીને લડત આપી રહેલા, ખાસ કરીને તબીબી વ્યાવસાયિકોની સલામતિ અત્યંત આવશ્યક છે: ઉપરાષ્ટ્રપતિ
ભારતના ઉપરાષ્ટ્રપતિ શ્રી એમ. વેન્કૈયા નાયડુએ ખોટી માહિતીના ફેલાવા, ખાસ કરીને સોશિયલ મીડિયા દ્વારા ફેલાતી ખોટી માહિતીને વાયરસ ગણાવીને આવી માહિતીની તપાસ જરૂરી હોવાનું જણાવતાં ચેતવણી આપી હતી, એમણે ઉમેર્યું હતું કે, અંધશ્રદ્ધા અને અફવાઓની વાતોને કોવિડ-19 સામેની આપણી લડાઈને નબળી પાડવાની મંજૂરી આપી શકાય નહીં.
શ્રી નાયડુએ ફેસબૂક પર પોસ્ટ દ્વારા જણાવ્યું કે અફવાઓ અને ખોટી માહિતીને દબાવી દેવા મોટા પાયે અધિકૃત માહિતીનો પ્રવાહ વહે તે મહત્ત્વનું છે. તેમણે જણાવ્યું કે સમસ્યાના પરિમાણ બાબતે જો આપણી પાસે અપર્યાપ્ત કે ભૂલભરેલી સમજણ હશે તો વાયરસ સામેની લડાઈ જીતી શકાશે નહીં.
કેટલાંક રાજ્યોમાં અગમચેતી રૂપે અપાયેલી સોશિયલ ડિસ્ટન્સિંગની માર્ગદર્શિકાની બેજવાબદારીપૂર્વકની અવગણના અને તાજેતરમાં નવી દિલ્હીમાં યોજાયેલા મેળાવડાના દાખલાનો સંદર્ભ આપીને ઉપરાષ્ટ્રપતિએ માર્ગદર્શિકાના વધુ પ્રસાર અને કડક અમલની જરૂરિયાત પર ભાર મૂક્યો છે.
તેમણે જણાવ્યું છે કે તમામ જાતિ, પંથ, વર્ગ, ભાષા, પ્રદેશ અને ધર્મને બાજુએ રાખીને સમયની માગ, અતિઆવશ્યકતા અને વાયરસના ફેલાવાના વૈજ્ઞાનિક પુરાવા બાબતે વધુ જાગૃતિની જરૂર છે.
શ્રી નાયડુએ એમ પણ જણાવ્યું કે આ સાથે જ, તમામ ધાર્મિક જૂથોમાં એક સમાન સમજ હોવી જોઈએ કે સોશિયલ ડિસ્ટન્સિંગના નિયમોને હળવાશથી લઈ શકાય નહીં અને જ્યાં સુધી આ મહામારીની સમસ્યામાંથી બહાર ન નીકળીએ ત્યાં સુધી મોટા મેળાવડા યોજી શકાય નહીં. તેમણે કહ્યું કે, “આપણે આશા રાખીએ કે હવે ભવિષ્યમાં અપાયેલી માર્ગદર્શિકાઓનું આવું કમનસીબ, બેશરમ ઉલ્લંઘન કરવામાં નહિ આવે.”
ઉપરાષ્ટ્રપતિએ કોઈ પણ સમુદાયો વિશે કોઈ પાયા વગરનો પૂર્વગ્રહો રાખી ઘટનાઓને ઘટનાઓને નહીં મૂલવવા જણાવ્યું હતું.
તમામ રાજ્ય સરકારો, નાગરિક સમાજ અને ખાનગી ક્ષેત્ર દ્વારા વાયરસ સામેની લડત માટે હાથ ધરવામાં આવેલાં વિવિધ પગલાંનો સંદર્ભ ટાંકીને તેમણે જણાવ્યું કે માનવતાવાદી કાર્યો વેગ પકડી રહ્યાં છે અને ગરીબ વર્ગ તેમજ સ્થળાંતર કરનારા શ્રમિકોની મુશ્કેલીઓ ઓછી થઈ રહી છે. જ્યાં સુધી લણણીની સિઝનની વાત છે, રાજ્ય સરકારો ખેડૂતોની સમસ્યાથી વાકેફ છે ને લણણીનાં કામકાજ સુગમતાપૂર્વક હાથ ધરી શકાય તે સુનિશ્ચિત કરવા માટે તેમજ અનાજની ખરીદી માટે તેમણે શ્રેણીબદ્ધ પગલાંની યોજના બનાવી છે.
અત્યારે આરામથી બેસવાનો સમય નથી અને આગળ હજુ વધુ મુશ્કેલ લડત આપવાની છે, તેમ જણાવતાં શ્રી નાયડુએ કહ્યું કે, “આપણે સતત સજાગ રહેવું પડશે અને સાથે મળીને આ સંકટનો મુકાબલો કરવો પડશે. તમામ બહાદુર યોદ્ધાઓએ વિચારો અને કાર્યોની એકતા તેમજ સૌહાર્દ સ્થાપવાની જરૂર છે.”
કોવિડ-19 સામેના યુદ્ધમાં વિજયના આપણા ધ્યેયને હાંસલ કરવા માટે મોખરે રહીને લડત આપતા યોદ્ધાઓ, ખાસ કરીને તબીબી વ્યાવસાયિકોની સલામતિ માટે ચિંતા અને તેમને માટે આદર હોવાં અત્યંત અનિવાર્ય છે, એમ જણાવતાં તેમણે કહ્યું કે, એક ઉદાર કાર્ય, કરુણાભર્યો વ્યવહાર, દ્રઢ નિર્ધાર સાથે જુસ્સાભર્યું કાર્ય માનવીય વેદનાને દૂર કરવાનું એક કદમ, આપણે અત્યારે જે અંધારી ટનલમાંથી પસાર થઈ રહ્યા છીએ, તેના અંત સુધી પહોંચવા માટે આપણને આગળ વધારશે.
GP/RP
(
માહિતી અને પ્રસારણ મંત્રાલય
શ્રી પ્રકાશ જાવડેકરે OTT પ્લેટફોર્મ્સના પ્રતિનિધિઓ સાથે મુલાકાત કરી
કેન્દ્રીય માહિતી અને પ્રસારણ મંત્રી શ્રી પ્રકાશ જાવડેકરે આજે એલ્ટ બાલાજી, હોટસ્ટાર, એમેઝોન પ્રાઇમ, નેટફ્લિક્સ, જીઓ, ઝી-5, વાયાકોમ-18, શેમારુ, મેક્સપ્લેયર વગેરે સહિત વિવિધ OTT પ્લેટફોર્મના પ્રતિનિધિઓ સાથે વાર્તાલાપ કર્યો હતો.
આ ઉદ્યોગના પ્રતિનિધિઓને સંબોધન કરતા મંત્રીશ્રીએ ઉલ્લેખ કર્યો હતો કે, સરકારે ભૂતકાળમાં OTT કંપનીઓ સાથે ઘણી વખત પરામર્શનું આયોજન કર્યું હતું અને સ્વ-નિયંત્રણની જરૂરિયાત પર ખાસ ભાર મૂક્યો હતો.
શ્રી જાવડેકરે જણાવ્યું હતું કે, સિનેમા અને ટીવી ઉદ્યોગ પર જ્યારે નિયમનો મૂકવામાં આવ્યા ત્યારે તેમના તરફથી તેમને ઘણા પ્રેઝન્ટેશન પ્રાપ્ત થયા હતા જ્યારે OTT ઉદ્યોગ તરફથી આવો કોઇ જ ઉત્સાહ જોવા મળ્યો નથી. આમ, એવું નક્કી કરવામાં આવ્યું હતું કે, સરકાર OTT ખેલાડીઓ માટે પ્રગતીપૂર્ણ સંસ્થાગત વ્યવસ્થાતંત્ર સાથે આગળ આવશે અને સ્વ-નિયમનના વિચાર સાથે સૌના માટે એક સમાન સ્થિતિ તૈયાર કરશે. સંખ્યાબંધ OTT પ્લેટફોર્મ દ્વારા નિયમોને આવકારવામાં આવ્યા તે બાબતની મંત્રીશ્રીએ પ્રશંસા કરી હતી.
આ ઉદ્યોગના પ્રતિનિધિઓને નિયમોની જોગવાઇઓ વિશે માહિતી આપતા મંત્રીશ્રીએ જણાવ્યું હતું કે, તેમણે ફક્ત માહિતી જાહેર કરવી જરૂરી છે અને મંત્રાલય સાથે તેમણે કોઇપણ પ્રકારની નોંધણી કરાવવાની કોઇ જ જરૂરિયાત નથી. મંત્રીશ્રીએ ઉમેર્યું હતું કે, આ માટેનું ફોર્મ ટૂંક સમયમાં તૈયાર થઇ જશે. વધુમાં, આ નિયમોમાં કોઇપણ સ્વરૂપમાં સેન્સરશીપના બદલે સામગ્રીના સ્વ વર્ગીકરણ પર ધ્યાન કેન્દ્રિત કરવામાં આવ્યું છે. વધુમાં, OTT પ્લેટફોર્મ્સ પાસેથી એવી અપેક્ષા રાખવામાં આવી છે કે, તેઓ કાર્યદક્ષ ફરિયાદ નિવારણ વ્યવસ્થાતંત્રની રચના કરશે.
અફવાઓનું ખંડન કરતા મંત્રીશ્રીએ સ્પષ્ટતા કરી હતી કે, સ્વ-નિયમનકારી સંગઠનમાં સરકાર દ્વારા કોઇપણ સભ્યની નિયુક્તિ કરવામાં આવશે નહીં.
આ નિયમો અંતર્ગત સરકારની સત્તા વિશે વાત કરતા આદરણીય મંત્રીશ્રીએ માહિતી આપી હતી કે, સ્વ-નિયામક સ્તરે જે ફરિયાદોનો નિકાલ ના આવે તેના નિવારણ માટે સરકાર આંતર વિભાગીય સમિતિનું ગઠન કરશે.
ઉદ્યોગના પ્રતિનિધિઓએ નિયમોને આવકાર્યા હતા અને તેમની મોટાભાગની ચિંતાઓને ધ્યાનમાં લેવા બદલ મંત્રીશ્રીનો આભાર વ્યક્ત કર્યો હતો. છેવટે, મંત્રીશ્રીએ ઉમેર્યું હતું કે, આ ઉદ્યોગને કોઇપણ સ્પષ્ટતાની જરૂર હોય અથવા કોઇપણ પ્રશ્નો હોય તો તેના માટે મંત્રાલય મુક્ત રીતે પ્રતિભાવ આવા હંમેશા તૈયાર છે.
SD/GP/BT
(Visitor Counter : 233
ગૃહ મંત્રાલય
કેન્દ્રીય ગૃહ મંત્રી શ્રી અમિત શાહે સ્વામી શ્રી નારાયણ ગુરુજીને આજે તેમની જયંતી નિમિતે શ્રદ્ધાંજલિ અર્પણ કરી
"સમાજસુધારક, આધ્યાત્મિક નેતા તથા સમાનતા અને બંધુત્વના મજબૂત હિમાયતી સ્વામી શ્રી નારાયણ ગુરુજીએ ભેદભાવ અને અન્યાય સામે કેરળમાં સમાજ સુધારણાનો પાયો નાખવામાં મહત્વની ભૂમિકા ભજવી હતી.”
"સ્વામી શ્રી નારાયણ ગુરુજીના અવિરત પ્રયત્નો અને દલિત લોકોના સશક્તિકરણ અને શિક્ષણ માટેના યોગદાનને ક્યારેય ભૂલી શકાશે નહીં."
“સ્વામી શ્રી નારાયણ ગુરુજીનું તત્વજ્ઞાન, ઉપદેશો અને વિચારો દેશમાં વ્યાપકપણે લાખો લોકોના જીવનને સમૃધ્ધ બનાવશે”
કેન્દ્રીય ગૃહમંત્રી શ્રી અમિત શાહે આદરણીય સ્વામી શ્રી નારાયણ ગુરુજીને આજે તેમની જયંતી નિમિત્તે શ્રદ્ધાંજલિ અર્પણ કરી. એક ટ્વિટમાં શ્રી અમિત શાહે કહ્યું હતું કે, "સમાજસુધારક, આધ્યાત્મિક નેતા તથા સમાનતા અને બંધુત્વના મજબૂત હિમાયતી સ્વામી શ્રી નારાયણ ગુરુજીએ ભેદભાવ અને અન્યાય સામે કેરળમાં સમાજ સુધારણાનો પાયો નાખવામાં મહત્વની ભૂમિકા ભજવી હતી.”
કેન્દ્રીય ગૃહ મંત્રીએ કહ્યું કે, “સ્વામી શ્રી નારાયણ ગુરુજીના અવિરત પ્રયત્નો અને દલિત લોકોના સશક્તિકરણ અને શિક્ષણ માટેના યોગદાનને ક્યારેય ભૂલી શકાશે નહીં. સ્વામી શ્રી નારાયણ ગુરુજીનું તત્વજ્ઞાન, ઉપદેશો અને વિચારો દેશમાં વ્યાપકપણે લાખો લોકોના જીવનને સમૃધ્ધ બનાવશે.”
SD/BT
(
મંત્રીમંડળ
મંત્રીમંડળે આકાશ મિસાઇલ પ્રણાલીની નિકાસ કરવાની મંજૂરી આપી અને નિકાસને ઝડપી મંજૂરી માટે સમિતિની રચના કરી
નવી દિલ્હી, 30-12-2020
આત્મનિર્ભર ભારત અંતર્ગત, ભારત વિવિધ પ્રકારના સંરક્ષણ પ્લેટફોર્મ અને મિસાઇલના વિનિર્માણમાં પોતાની ક્ષમતાઓમાં વૃદ્ધિ કરી રહ્યું છે. આકાશ મિસાઇલ ભારતની ખૂબ જ મહત્વપૂર્ણ મિસાઇલ છે જેમાં 96 ટકાથી વધારે સ્વદેશી ભાગોનો ઉપયોગ કરવામાં આવેલો છે.
આકાશ મિસાઇલ જમીનથી હવામાં લક્ષ્ય સાધી શકતી 25 કિલોમીટર રેન્જની મિસાઇલ છે. આ મિસાઇલ 2014માં ભારતીય વાયુસેનામાં અને 2015માં ભારતીય ભૂમિસેનામાં સામેલ કરવામાં આવી હતી.
આકાશ મિસાઇલને સૈન્ય સેવામાં સામેલ કર્યા પછી આંતરરાષ્ટ્રીય પ્રદર્શનો/ સંરક્ષણ એક્સ્પો/ એરો ઇન્ડિયામાં ભારતના ઘણા મૈત્રી રાષ્ટ્રોએ તેમાં તેમાં રસ દાખવ્યો છે. કેન્દ્રીય મંત્રીમંડળની મંજૂરીના કારણે હવે ભારતીય વિનિર્માણકારોને વિવિધ દેશો દ્વારા ઇશ્યુ કરવામાં આવતા RFI/RFPમાં ભાગ લેવાની સવલત પ્રાપ્ત થશે.
આજદિન સુધીમાં, ભારતીય સંરક્ષણ નિકાસમાં પાર્ટ્સ/ભાગો વગેરે સામેલ કરવામાં આવ્યા હતા. મોટા પ્લેટફોર્મની નિકાસ ખૂબ જ ઓછા સ્તરે હતી. મંત્રીમંડળની આ પહેલના કારણે હવે દેશને પોતાના સંરક્ષણ ઉત્પાદનો સુધારવામાં મદદ મળશે અને તે વૈશ્વિક સ્તરે સ્પર્ધામાં ઉતરી શકશે.
આકાશ મિસાઇલનું નિકાસનું સંસ્કરણ હાલમાં ભારતીય સૈન્ય દળોમાં તૈનાત કરવામાં આવેલી મિસાઇલ પ્રણાલી કરતાં અલગ હશે.
આકાશ ઉપરાંત, સમુદ્રકાંઠાની દેખરેખ પ્રણાલી, રડાર અને એર પ્લેટફોર્મ જેવા અન્ય મોટા પ્લેટફોર્મમાં પણ વિવિધ દેશોની રુચિ વધી રહી છે. આવા પ્લેટફોર્મને ઝડપથી નિકાસની મંજૂરી આપવા માટે સંરક્ષણ મંત્રી, વિદેશ મંત્રી અને રાષ્ટ્રીય સુરક્ષા સલાહકારને સમાવતી એક સમિતિની પણ રચના કરવામાં આવી છે.
આ સમિતિ વિવિધ દેશોને મુખ્ય સ્વદેશી પ્લેટફોર્મની નિકાસને અધિકૃતતા આપશે. આ સમિતિ સરકારથી સરકારના માર્ગ સહિત અન્ય વિવિધ ઉપલબ્ધ વિકલ્પોનું પણ અન્વેષણ કરશે.
ભારત સરકાર ઉચ્ચ મૂલ્યના સંરક્ષણ પ્લેટફોર્મની નિકાસ કરવા પર ધ્યાન કેન્દ્રિત કરવાનો આશય રાખે છે જેથી સંરક્ષણ નિકારના 5 અબજ USDના લક્ષ્યનો પ્રાપ્ત કરી શકાયઅને મિત્ર વિદેશી રાષ્ટ્રો સાથે વ્યૂહાત્મક સંબંધોમાં સુધારો લાવી શકાય.
SD/GP
(
સ્વાસ્થ્ય અને પરિવાર કલ્યાણ મંત્રાલય
રાજ્યો/કેન્દ્રશાસિત પ્રદેશોમાં કોવિડ-19 રસીની ઉપલબ્ધતા અંગે અપડેટ
રાજ્યો/કેન્દ્રશાસિત પ્રદેશોને 98.88 કરોડથી વધુ રસીના ડોઝ પૂરા પાડવામાં આવ્યા
રાજ્યો/કેન્દ્રશાસિત પ્રદેશો અને ખાનગી હોસ્પિટલો પાસે હજી 8.89 કરોડથી વધુ ડોઝ ઉપલબ્ધ છે
કેન્દ્ર સરકાર સમગ્ર દેશમાં કોવિડ-19 રસીકરણની પ્રક્રિયાને ઝડપી બનાવવા માટે અને તેની ઉપલબ્ધતા વધારવા માટે પ્રતિબદ્ધ છે. 21 જૂન, 2021ના રોજ નવા રાષ્ટ્રવ્યાપી કોવિડ-19 રસીકરણ કાર્યક્રમની શરૂઆત થઈ હતી. રસીકરણ અભિયાન અને રસીની ઉપલબ્ધતા સાથે, રાજ્યો તેમજ કેન્દ્રશાસિત પ્રદેશોને રસીકરણ ઉપલબ્ધતાની અગ્રિમ જાણકારી આપીને ઝડપી કરવામાં આવી જેથી રસી અંગે રાજ્ય અને કેન્દ્રશાસિત પ્રદેશ ઉત્તમ યોજના બનાવી શકે અને રસીની સપ્લાઈ ચેઈન સુવ્યવસ્થિત કરી શકાય.
દેશવ્યાપી રસીકરણ અભિયાનના ભાગ રૂપે, ભારત સરકાર રાજ્યો અને કેન્દ્રશાસિત પ્રદેશોને વિના મૂલ્યે કોવિડ-19 રસી આપીને સમર્થન આપી રહી છે. કોવિડ-19 રસીકરણ અભિયાનના સાર્વત્રિકરણના નવા તબક્કામાં, કેન્દ્ર સરકાર દેશમાં રસી ઉત્પાદકો દ્વારા ઉત્પાદિત 75% રસી રાજ્યો અને કેન્દ્રશાસિત કેન્દ્રોને  પહોંચાડશે અને સપ્લાય કરશે.
|
|
રસીના ડોઝ
|
|

|
|
પુરવઠો
|
|
98,88,80,235
|
|
બાકી ઉપલબ્ધ
|
|
8,89,08,435
ભારત સરકારે બધા જ પ્રકારના સ્ત્રોતો દ્વારા રાજ્યો/કેન્દ્રશાસિત પ્રદેશોને 98.88 કરોડ  થી વધુ રસી પૂરી પાડી છે.
હાલમાં, કોવિડ-19 રસીના 8.89 કરોડ  થી વધુ ડોઝ રાજ્યો અને કેન્દ્રશાસિત પ્રદેશો અને ખાનગી હોસ્પિટલોમાં બાકી છે, જેનું સંચાલન કરવામાં આવશે.
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 139
સ્વાસ્થ્ય અને પરિવાર કલ્યાણ મંત્રાલય
ભારત સ્થિર પથ પર અગ્રેસર, આજે 3.6 કરોડ પરીક્ષણો કરવામાં આવ્યા
પ્રત્યેક દસ લાખની વસતીએ પરીક્ષણો  26,016ની નવી ટોચ ઉપર
કોવિડ-19 રોગચાળા માટે ભારતના પ્રતિભાવનો મુખ્ય ઘટક એ સમયસર અને સઘન પરીક્ષણ દ્વારા પોઝિટીવ કેસની પ્રારંભિક ઓળખ છે. અસરકારક સારવાર સાથે તાત્કાલિક ઓળખ અને આઇસોલેશન એ કોવિડ-19માંથી સાજા થયેલા કેસની સંખ્યામાં વધારો અને ઘટતા મૃત્યુદર તરફ દોરી જાય છે.
ભારતમાં અત્યાર સુધીમાં 3,59,02,137 પરીક્ષણો કરવામાં આવ્યા છે. ભારત તેની પરીક્ષણ ક્ષમતા વધારવા માટેના સંકલ્પ અભિયાન પર અગ્રેસર છે, છેલ્લા 24 કલાકમાં 6,09,917 પરીક્ષણો હાથ ધરવામાં આવ્યા છે.
દેશભરમાં વિસ્તૃત ડાયગ્નોસ્ટિક લેબોરેટરી નેટવર્ક દ્વારા પરીક્ષણની સરળ એક્સેસથી હાલની સંખ્યામાં નોંધપાત્ર વધારો થયો છે. આ કેન્દ્રિત પ્રયાસોના પરિણામ રૂપે પ્રત્યેક દસ લાખની વસતીએ પરીક્ષણો  માં 26,016નો તીવ્ર વધારો જોવા મળ્યો છે. TPM એ સતત વૃદ્ધિનું વલણ જાળવી રાખ્યું છે.
ડબ્લ્યુએચઓ દ્વારા “કોવિડ-19ના સંદર્ભમાં જાહેર આરોગ્ય અને સામાજિક ઉપાયોને સમાયોજિત કરવા માટેના જાહેર આરોગ્ય માપદંડ” પરની માર્ગદર્શિકા નોંધમાં જણાવ્યા મુજબ, ભારતમાં પણ પ્રત્યેક દસ લાખની વસતીએ પરીક્ષણોમાં વધારો જોવા મળ્યો છે. ડબ્લ્યુએચઓએ સલાહ આપી છે કે, શંકાસ્પદ કોવિડ-19 કેસ માટે વ્યાપક સર્વેલન્સ માટેના પગલા તરીકે દેશને 140 પરીક્ષણો / દિવસ / મિલિયન વસ્તીની જરૂર છે.
વિકસતી પરીક્ષણ વ્યૂહરચનાનો અગ્રણી નિર્દેશક એ દેશમાં નિરંતર વિસ્તૃત કરવામાં આવેલું ડાયગ્નોસ્ટિક લેબોરેટરી નેટવર્ક છે. સરકારી ક્ષેત્રમાં 984 લેબોરેટરી અને 536 ખાનગી લેબોરેટરી સહિત આ આજે 1520 લેબોરેટરીમાં નોંધપાત્ર રીતે વધારો થયો છે. આમાં સામેલ છે:
- રીઅલ-ટાઇમ RT PCR આધારિત પરીક્ષણની લેબ: 785 
- TrueNat આધારિત પરીક્ષણની લેબ: 617 
- CBNAAT આધારિત પરીક્ષણની લેબ: 118 
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહ સૂચનો અંગે પ્રમાણભૂત અને અપડેટેડ માહિતી માટે કૃપા કરીને આ વેબસાઇટની નિયમિત મુલાકાત લો: https://www.mohfw.gov.in/ અને @MoHFW_INDIA.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in અને @CovidIndiaSeva પર મોકલી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર: +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
SD/GP/BT
(Visitor Counter : 170
PIB Headquarters
કોવિડ-19 અંગે PIBનું દૈનિક બુલેટિન
- રાષ્ટ્રવ્યાપી રસીકરણ અભિયાન અંતર્ગત અત્યાર સુધી 53 કરોડ લોકોને રસી આપવામાં આવી
- સક્રિય કેસ કુલ કેસનાં 1.20% થયા, માર્ચ 2020 બાદ સૌથી ઓછા
- ભારતમાં સક્રિય કેસનું ભારણ 3,85,227 થયું
- સૌથી વધુ સાજા થવાનો દર નોંધાયો, હાલમાં 97.46%
- દેશમાં અત્યાર સુધીમાં કુલ 3,13,02,345 દર્દીઓ સાજા થયા
- છેલ્લા 24 કલાકમાં 42,295 દર્દીઓ સાજા થયા
- છેલ્લા 24 કલાકમાં ભારતમાં 40,120 નવા કેસ નોંધાયા
- સાપ્તાહિક પોઝિટિવીટી દર ઘટીને 5% કરતા ઓછો થઈ ગયો છે, હાલમાં 2.13% છે
- દૈનિક પોઝિટિવીટી દર 2.04% પહોંચ્યો, જે છેલ્લા 18 દિવસથી 3%થી ઓછો છે
- પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 48.94 કરોડ પરીક્ષણો કરવામાં આવ્યા
#Unite2FightCorona
#IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA
કોવિડ-19 અપડેટ
વિગત: https://pib.gov.in/PressReleseDetail.aspx?PRID=1745330
કોવિડ-19 રસીકરણ અપડેટ
વિગત: https://pib.gov.in/PressReleseDetail.aspx?PRID=1745331
રાષ્ટ્રીય મહિલા પંચે રાજ્યોના મુખ્ય સચિવોને અપીલ કરી છે કે તેઓ રસીકરણમાં લૈંગિક તફાવતને ઘટાડવા માટે જરૂરી કદમ ઉઠાવે
વિગત: https://pib.gov.in/PressReleseDetail.aspx?PRID=1745392
ડીબીટી-બીઆઈઆરએસી દ્વારા સમર્થિત ભારત બાયોટેક દ્વારા વિકસિત પ્રથમ નાક વાટેથી લેવાની રસીના તબક્કા 2ના પરીક્ષણ માટે નિયામકની મંજૂરી મળી
વિગત: https://pib.gov.in/PressReleseDetail.aspx?PRID=1745509
ઈન્ડિયન ઈમ્યુનોલોજિકલ્સને કોવેક્સિનની ઉત્પાદન ક્ષમતામાં વિસ્તાર માટે બાયો ટેકનોલોજી વિભાગ તરફથી મિશન કોવિડ સુરક્ષા પરિયોજના અંતર્ગત વિનિર્માણ લાયસન્સ મળ્યું
વિગત: https://pib.gov.in/PressReleseDetail.aspx?PRID=1745464
ભારતમાં વિશ્વ આરોગ્ય સંસ્થાના વર્તમાન મુખ્ય વિજ્ઞાની ડો. સૌમ્યા સ્વામીનાથને કેન્દ્રીય મંત્રી ડો. જિતેન્દ્ર સિંહ સાથે મુલાકાત કરી અને કોવિડ મહામારી સંબંધિત વિવિધ પાસાઓ પર ચર્ચા કરી
વિગત: https://pib.gov.in/PressReleseDetail.aspx?PRID=1745209
Important Tweets
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 181
પ્રધાનમંત્રીનું કાર્યાલય
પ્રધાનમંત્રી શ્રીએ નાગરિકોને 'હર ઘર તિરંગા' હેઠળ તિરંગા સાથેના ફોટા અપલોડ કરવા કહ્યું
પ્રધાનમંત્રી શ્રી નરેન્દ્ર મોદીએ નાગરિકોને 13 થી 15 ઓગસ્ટ દરમિયાન 'હર ઘર તિરંગા' મૂવમેન્ટ હેઠળ harghartiranga.com પર તિરંગા સાથેના ફોટા અપલોડ કરવા જણાવ્યું છે.
શ્રેણીબદ્ધ ટ્વીટ્સમાં, પ્રધાનમંત્રીએ કહ્યું;
“‘हर घर तिरंगा’ अभियान ने आजादी के अमृत महोत्सव में एक नई ऊर्जा भरी है। देशवासियों को इस साल इस अभियान को एक नई ऊंचाई पर ले जाना है। आइए, 13 से 15 अगस्त के बीच देश की आन-बान और शान के प्रतीक राष्ट्रीय ध्वज को फहराएं। तिरंगे के साथ harghartiranga.com पर अपनी सेल्फी भी जरूर अपलोड करें।”
“The Tiranga symbolises the spirit of freedom and national unity. Every Indian has an emotional connect with the Tricolour and it inspires us to work harder to further national progress. I urge you all to take part in the #HarGharTiranga movement between 13th to 15th August. Upload your photos with the Tiranga here... harghartiranga.com”
CB/GP/JD
(
માહિતી અને પ્રસારણ મંત્રાલય
અમેરિકાના રાષ્ટ્રપ્રમુખ ટ્રમ્પની ભારત મુલાકાતના વૈશ્વિક કવરેજ માટે દૂરદર્શન ઇન્ડિયાએ તમામ તૈયારીઓ કરી લીધી
દૂરદર્શન દ્વારા ડીડી ઇન્ડિયા માટે લાઇવ ફીડ તૈયાર કરવા અમદાવાદ, આગ્રા અને નવી દિલ્હીમાં સંખ્યાબંધ સ્થળોએ હાઇડેફિનેશન  OB વાનનો વિશાળ કાફલો ગોઠવી દેવામાં આવ્યો છે અને કેમેરા ગોઠવી દેવાયા છે. આ ફીડ્સ વૈશ્વિક સ્તરે વિતરિત કરવામાં આવશે.
ભારતના સાર્વજનિક પ્રસારણકર્તા- પ્રસાર ભારતીના ટેલિવિઝન નેટવર્ક દૂરદર્શને તેમની અંગ્રેજી સમાચાર ચેનલ “ડીડી ઇન્ડિયા”ના માધ્યમથી સમગ્ર ‘નમસ્તે ટ્રમ્પ’ કાર્યક્રમ અને અમેરિકાના રાષ્ટ્રપ્રમુખ ડોનાલ્ડ ટ્રમ્પની ભારતની મુલાકાતના વૈશ્વિક કવરેજ માટે તમામ તૈયારીઓ કરી લીધી છે.
અમેરિકા અને યુરોપના મુખ્ય ટીવી નેટવર્ક ડીડી ઇન્ડિયાના વૈશ્વિક લાઇવ ફીડનો ઉપયોગ કરશે તે ઉપરાંત, આ કાર્યક્રમને ડીડી ઇન્ડિયાના માધ્યમથી કોરિયામાં myk પ્લેટફોર્મ પર તેમજ બાંગ્લાદેશમાં પણ સેટેલાઇટના માધ્યમથી ઉપલબ્ધ કરવામાં આવશે. આંતરરાષ્ટ્રીય પ્રેક્ષકો ડીડી ઇન્ડિયાની લાઇવ ફીડ યુટ્યૂબના માધ્યમથી  તેમજ પ્રસાર ભારતીના એન્ડ્રોઇડ અને iOS પ્લેટફોર્મ પર ઉપલબ્ધ ન્યૂઝ ઓન એર નામના વૈશ્વિક ડિજિટલ પ્લેટફોર્મ પરથી નિહાળી શકશે.
અમદાવાદમાં દૂરદર્શન દ્વારા એરપોર્ટ પર 16 કેમેરા સાથે એક OB વાન અને સરદાર પટેલ સ્ટેડિયમ  ખાતે 24 કેમેરા સાથે બે OB વાન તૈનાત કરવામાં આવી છે. રોડ શોના સંપૂર્ણ કવરેજ માટે 45 કેમેરા ગોઠવવામાં આવ્યા છે. રોડ શો માટે 45 કેમેરાના જોડાણ સાથે પ્રોડક્શન કંટ્રોલરૂમ ઇન્દિરા બ્રીજથી સ્ટેડિયમના રૂટ પર તૈયાર કરવામાં આવ્યો છે. સાબરમતી આશ્રમ ખાતે 7 કેમેરા સાથે અન્ય એક OB વાન ગોઠવવામાં આવી છે. એરપોર્ટ, ઇન્દિરાબ્રિજ, સ્ટેડિયમ અને સાબરમતી આશ્રમ આ ચારેય જગ્યાની પ્રોડક્શન કંટ્રોલ પેનલ ઓપ્ટિકલ ફાઇબરના માધ્યમથી લિંક કરેલી છે જેથી દિલ્હી ખાતે તેને અપલિંક કરી શકાય. આ કવરેજમાં પ્રોડક્શન અને ટેકનિકલ ઇન્ફ્રાસ્ટ્રક્ચરના મેનેજમેન્ટ માટે 50 કિમીથી વધુ મોટુ ઓપ્ટિકલ ફાઇબરનું નેટવર્ક, તેમજ અંદાજે 100 જેટલા કેમેરાપર્સન અને અન્ય સ્ટાફ સામલે છે.
આગ્રા ખાતે, રોડ શો માટે 10 કેમેરા HD પ્રોડક્શન સેટઅપ તૈયાર કરવામાં આવ્યું છે જેમાં 3 HD DSNG છે. દિલ્હી ખાતે, 10 કેમેરા સાથે એક HD OB અને રાષ્ટ્રપતિ ભવન ખાતે પ્રાસંગિક સ્વાગત, ગાર્ડ ઓફ ઓનર અને સાંજે બેન્ક્વેટ માટે 2 HD DSNG ગોઠવવામાં આવ્યા છે. 8 કમેરા સાથે એક HD OB અને 2 HD DSNG હૈદરાબાદ હાઉસ ખાતે દ્વીપક્ષીય વાર્તાલાપ અને સમજૂતી કરારો પર હસ્તાક્ષરને અનુલક્ષીને તૈનાત કરવામાં આવ્યા છે. એક HD DSNG દિલ્હીમાં એરપોર્ટ ખાતે આગમન અને વિદાયના કવરેજ માટે છે. રાજઘાટ ખાતે પણ બે HD DSNG ગોઠવવામાં આવ્યા છે.
આ વ્યાપક તૈયારીઓ અને ગોઠવણી સાથે પ્રસાર ભારતીની વૈશ્વિક અંગ્રેજી સમાચાર ચેનલ ડીડી ઇન્ડિયાએ વિવિધ શહેરોમાં અમેરિકાના રાષ્ટ્રપ્રમુખ ડોનાલ્ડ ટ્રમ્પની બે દિવસની ભારત યાત્રાના સંપૂર્ણ કવરેજ માટે તમામ તૈયારીઓ કરી દીધી છે.
(Visitor Counter : 179
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન હેઠળ અત્યાર સુધીમાં કુલ 220.66 કરોડ રસીના ડોઝ  આપવામાં આવ્યા છે.
છેલ્લા 24 કલાકમાં 1,050 ડોઝ આપવામાં આવ્યા છે
ભારતનો સક્રિય કેસલોડ હાલમાં 9,092 છે
સક્રિય કેસ 0.02% છે
રિકવરી રેટ હાલમાં 98.79% છે
છેલ્લા 24 કલાકમાં 1,948 રિકવરી સાથે કુલ રિકવરી વધીને 4,44,44,013 થઈ
છેલ્લા 24 કલાકમાં 865 નવા કેસ નોંધાયા છે
દૈનિક સકારાત્મકતા દર 
સાપ્તાહિક સકારાત્મકતા દર 
અત્યાર સુધીમાં કુલ 92.91 કરોડ ટેસ્ટ હાથ ધરવામાં આવ્યા છે; છેલ્લા 24 કલાકમાં 1,35,873 ટેસ્ટ કરવામાં આવ્યા છે
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 110
પ્રધાનમંત્રીનું કાર્યાલય
પ્રધાનમંત્રીએ લોકોને ઉત્તરાયણની શુભેચ્છા પાઠવી
પ્રધાનમંત્રી શ્રી નરેન્દ્ર મોદીએ ઉત્તરાયણના અવસર પર લોકોને શુભેચ્છા પાઠવી છે.
એક ટ્વીટમાં, પ્રધાનમંત્રીએ કહ્યું;
"ઉત્તરાયણની શુભકામનાઓ. આપણા જીવનમાં ભરપૂર આનંદ આવે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(